গোলমাল অ্যাগেইন
গোলমাল এগেইন ২০১৭ সালে মুক্তি পাওয়া ভারতীয় হিন্দি ভাষার হরর অ্যাকশন কমেডি চলচ্চিত্র। এই চলচ্চিত্রটি প্রযোজনা ও পরিচালনা করেছেন রোহিত শেঠী। কাহিনী রচনা করেছেন সাজিদ-ফরহাদ এবং ইউনুস সাজোয়াল। চলচ্চিত্রে অভিনয় করেছেন অজয় দেবগন, আরশাদ ওয়ার্সী, তুষার কাপুর, কুণাল খেমু, শ্রেয়াস তালপাড়ে, পরিণীতি চোপড়া, তাবু, জনি লিভার, প্রকাশ রাজ এবং নীল নিতিন মুকেশ এছাড়াও মুকেশ তিওয়ারি, সঞ্জয় মিশ্র, বজ্রেশ হির্জি, মুরালি শর্মা, বিজয় পাটকার, উদয় টিকেকার, শচীন খেদেকর, অশ্বিনী কালসেকর অভিনয় করেছেন এবং নানা পাটেকর নিজের চরিত্রে একটি বিশেষ উপস্থিতি উপস্থাপন করেছেন। গোলমাল এগেইন গোলমাল ফ্র্যাঞ্চাইজির চতুর্থ কিস্তি । চলচ্চিত্রটির প্রযোজনা ২০১৬ সালের জুলাই মাসে শুরু হয়েছিল । গর্ভাবস্থার কারণে কারিনা কাপুর চলচ্চিত্রটি বাদ দেওয়ার পরে পরিণীতি চোপড়া স্বাক্ষর করেছিলেন । প্রিন্সিপাল ফটোগ্রাফিটি ২০১৭ সালের মার্চ থেকে জুলাই পর্যন্ত অনুষ্ঠিত হয়েছিল। চলচ্চিত্রটি ২০ অক্টোবর ২০১৭ এ মুক্তি পেয়েছে । চলচ্চিত্রটি মুক্তি পাওয়ার পর মিশ্র সমালোচনামূলক পর্যালোচনা দেখা দেয়, কিন্তু বক্স অফিসে রেকর্ড ভেঙে সর্বকালের সর্বাধিক উপার্জনকারী ভারতীয় চলচ্চিত্রের খেতাব অর্জন করে এবং ২০১৭ সালের পঞ্চম সর্বোচ্চ আয় করা বলিউড চলচ্চিত্রে পরিণত হয়েছে । গোলমাল এগেইন প্রেক্ষাগৃহে ৫০ দিনেরও বেশি সময় ধরে চলেছিল।